Toelatingsbeleid by Privaatskool Amajuba
Tuis • Werfkaart • Visie en Missie • Aansoek en Keuring • Toelatingsbeleid • Gedragskode • Skoolreëls • Skoollied • Skoolwapen • Meer oor • Gebeure • Navrae • Kontak •
Stuur U lig en U waarheid;
laat dié my lei; laat dié my bring na U heilige berg en na U woninge.
1.1 Die Christelik-Protestantse geloof (Calvinisties-Gereformeerd), gegrond op die Bybel uitgelê deur slegs die drie belydenisskrifte. (Drie Formuliere van Eenheid) te wete die Heidelbergse Kategismus, Nederlandse Geloofsbelydenis en die Dordtse Leerreëls.
1.2 Die uitleef van die Afrikanerkultuur, in besonder die kultuurbeskouing dat kultuur die gehoorsaamheid aan die Bybelse kultuuropdrag is en dat die Afrikaner se uitlewing daarvan onder andere vergestalt word in die Gelofte van Desember 1838 en die herbevestiging daarvan in Desember 1880.
2. Die implikasies van die toelatingsbeleid is dat:
2.1. Die skool slegs kinders toelaat wie se ouers die Christelik-Protestantse geloofsoortuiging soos verwoord in die Drie Formuliere van Eenheid as persoonlike geloofsoortuiging bely en uitleef en dat alle ouers wel verbondsouers is.
2.2 Die Doopbelofte as Verbondsgelofte ten volle deur verbondsouers nagekom sal word en dat die kinders dienooreenkomstig ook in die skool volgens die Calvinisties-Gereformeerde leer onderrig sal word, d.w.s. dat die onderwys daarvolgens ingerig sal word.
2.3 Die kind se reg tot moedertaalonderrig erken word en derhalwe sal die voertaal en onderrigtaal van die skool Afrikaans wees.
2.6 Ouers gekeur en tot lede van die skoolvereniging toegelaat word op grond van voldoening aan die vereistes hierbo gemeld en slegs kinders van ouers wat as lede van die skoolvereniging toegelaat is, tot die skool toegelaat word. Hierdie lidmaatskap van die ouers aan die skoolvereniging geld slegs vir die duur van een akademiese jaar en alle ouers moet jaarliks weer heraansoek doen vir lidmaatskap.
3.3 Ouers alle finansiële verpligtinge soos deur die CVO-skool bepaal stiptelik sal nakom.
3.4 Ouers lede word van die BCVO.
3.5 Leerders Afrikaanse moedertaal-onderrig ontvang
3.6 Vier (4) kwartale met datums soos deur die BCVO voorsien - sover moontlik in lyn met openbare skole toegepas word.
3.7 Fooie betaal word aan die skool soos aangedui deur die skool
5.1 "Volkseie" dui hier op die omvattende kultuur van die Afrikaner, m.a.w sy ganse geestelike besitting insluitend die Afrikaanse taal.
5.2 "Ouers", omvat 'n verwysing na die kind se biologiese ouers, aanneemouers, grootouers, persone by wie die kind in pleegsorg is of enige persoon onder wie se direkte beheer en toesig die kind geplaas is en wie deur die bestuur van die skoolvereniging gekeur en bevind word aan die beginsels voldoen en geag word die ouer van die kind te wees.
5.4 "Skoolvereniging" verwys afhangend van die bepaalde skool se gekose bestuursvorm, na die artikel 21-Maatskappy, Beslote Korporasie, Trust, Gemeenregtelike Vereniging of enige ander regsentiteit, van watter aard ookal, wat die betrokke CVO-skool bedryf.
5.5 "CVO-Skool" verwys na 'n Christelik-Volkseie Onderwys Skool wat die beginsels van die toelatingsbeleid soos hierbo uiteengesit streng toepas.
5.6 "BCVO" verwys na die Beweging vir Christelik-Volkseie Onderwys wat as 'n Artikel 21-Maatskappy bedryf word.